Notum sit omnibus futuris et presentibus, quod ego Toseiz, nomine neptis Guillelmi de Chavals, dedi Deo et sanctę Marie de Firmitate et monachis ejusdem loci, laudante avunculo meo predicto Guillelmo, omnem terram quam habebam in parrochia sancti Ambrosii sine ulla retentione, preter unam posam quam dedi sancte Marię de Bellomonte. Hujus rei testes: Marcellus capellanus de Sancto Ambrosio, Brunus de Pairola, Artaldus Rossellus. [retour à la ligne]. Ego Galterius Dei gratia Cabilonensis episcopus, actoritate Dei omnipotentis, Patris et Filii, et Spiritus Sancti et beatorum apostolorum Petri et Pauli atque sancti Vincentii levite et martiris, omniumque sanctorum confirmo ea que continentur in carta ista. Si quis ea violaverit, alienus a corpore et sanguine domini nostri Ihesu Christi et a communione sanctę ęcclesię fiat, et excommunicationi in perpetuum subiaceat, nisi Deo et fratribus Firmitatis satisfecerit, fiat, fiat.